
ŠILUTĖS RAJONO SAVIVALDYBĖS 
TARYBA

SPRENDIMAS
DĖL VIEŠOSIOS ĮSTAIGOS ŠILUTĖS PIRMINĖS SVEIKATOS PRIEŽIŪROS CENTRO TEIKIAMOS SAVIVALDYBĖS LYGMENS PACIENTŲ PAVĖŽĖJIMO PASLAUGOS ĮKAINIO NUSTATYMO

2026 m.          d. Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos Vyriausybės 2022 m. lapkričio 30 d. nutarimu Nr. 1196 „Dėl pacientų pavėžėjimo paslaugų organizavimo ir teikimo tvarkos aprašo patvirtinimo“, atsižvelgdama į Šilutės rajono savivaldybės mero 2024 m. birželio 21 d. potvarkį Nr. M1-337 „Dėl VšĮ Šilutės pirminės sveikatos priežiūros centro skyrimo įgaliotąja įstaiga organizuoti ir teikti savivaldybės lygmens pavėžėjimo paslaugą“ ir VšĮ Šilutės pirminės sveikatos priežiūros centro 2026 m. rugpjūčio 14 d. raštą Nr. S-118-(1.40 E), Šilutės rajono savivaldybės taryba  nusprendžia:
1. Nustatyti VšĮ Šilutės pirminės sveikatos priežiūros centro teikiamos Šilutės rajono savivaldybės lygmens pacientų pavėžėjimo paslaugos įkainį – 1,39 Eur už 1 nuvažiuotą kilometrą.
2. Nustatyti, kad šio sprendimo 1 punkte nustatytas įkainis taikomas Šilutės rajono savivaldybės administracijai atsiskaitant su VšĮ Šilutės pirminės sveikatos priežiūros centru už faktiškai suteiktas savivaldybės lygmens pacientų pavėžėjimo paslaugas, finansuojamas Savivaldybės biudžeto lėšomis.
3. Pavesti Šilutės rajono savivaldybės administracijos direktoriui teisės aktų nustatyta tvarka pakeisti Šilutės rajono savivaldybės administracijos ir VšĮ Šilutės pirminės sveikatos priežiūros centro 2024 m. rugpjūčio 6 d. susitarimą Nr. R5-599, suderinant jame nustatytą atsiskaitymo už pacientų pavėžėjimo paslaugas tvarką su šiuo sprendimu.
4. Nustatyti, kad šio sprendimo 1 punkte nustatytas įkainis keičiamas Šilutės rajono savivaldybės tarybos sprendimu, įvertinus paslaugos teikėjo pateiktą ekonomiškai pagrįstą sąnaudų apskaičiavimą
5. Nustatyti, kad šis sprendimas įsigalioja 2027 m. sausio 1 d. 
6. Šį sprendimą paskelbti Teisės aktų informacinėje sistemoje ir Šilutės rajono savivaldybės interneto svetainėje www.silute.lt. 

